Існавалі ў г.п. Свіслач (Гарадзенская вобл.) у ХІХ — пачатку ХХ ст. Пабудаваныя з цэглы на гандлёвай плошчы ў пачатку ХІХ ст. Мелі рысы стылю класіцызму. Замкнёная кампазіцыя чатырох аднапавярховых крылаў пад двухсхільнымі гонтавымі дахамі ўтварала прастакутны ў плане ўнутраны двор. Складаліся з сарака аднатыпных ячэек-крам (кожная мела вялікае акно і две дзверы, якія выходзілі на плошчу і ў двор) і трох складскіх памяшканняў (кутніх). У цэнтры двух даўжэйшых крылаў былі зробленыя арачныя праезды ў двор. Над адным з праездаў у мезаніне размяшчалася зала купецкага сходу, аформленая на дваровым фасадзе драўлянай балюстраднай галерэяй на мураваных слупах.